Mediaverslag van die Sinode – Afrikaanse Protestantse Kerk | Die Vryburger
Versoeke is ontvang om lidmate in die buiteland te bedien, met name in Kanada, Australië en Botswana. Die AP Kerk se webblad (www.apkerk.co.za) word tans uitgebrei om doeltreffender gebruik te word vir bediening. Die AP Kerk Louis Trichardt (www.lttapkerk.co.za) het alreeds pionierswerk verrig en het die Sinode hieroor ingelig.
Die Sinode verseker TLU SA van sy volgehoue ondersteuning en voorbidding. Daar word met leedwese kennis geneem van die toename in geweldsmisdade, in die besonder die talle plaasaanvalle en moorde op boere in die Republiek van Suid-Afrika. Die Sinode doen 'n beroep op die owerheid om daadwerklik op te tree in die bestryding van misdaad en die vervolging van misdadigers. Die spanning op plase wat deur arbeidsonrus veroorsaak word en toekomstige voedselsekerheid ernstig bedreig, is vir die Sinode 'n kommerwekkend aangeleentheid. Die regering word daarop gewys dat sy grondherverdelingsprogram aanleiding gee tot onsekerhede in landbou wat voedselsekerheid ernstig kan knou en tot verdere werkloosheid kan lei.
Die omvang van blanke verarming is 'n groot bron van kommer vir die AP Kerk. Die Sinode doen 'n ernstige oproep op diakonieë om aandag te gee aan verarming van Afrikaners.
Met dank is kennis geneem van 'n aantal suksesvolle kampe vir die jeug. Gemeentes word opgeroep om voort te gaan om kampe te reël waar die jeug in die besonder bereik word. Die bediening van die jeug bly baie belangrik in die kerkverband.
Die Sinode is dankbaar dat 'n groot getal van ons kerkjeug deelneem aan die Bybelkenniseksamen. Bybelkennis is belangrik en daar word jaarliks Bybelkenniseksamen aangebied. Daar is nie net vraestelle vir die jeug beskikbaar nie, maar ook vir volwasse lidmate.
Die Sinode het besluit om opnuut 'n kommissie vir Sending en Evangelisasie daar te stel. Die nuwe kommissie sal plaaslike kerke (gemeentes) help om aksies te koördineer, advies te gee oor die praktiese uitlewing daarvan en verslag te doen aan die Sinode oor die stand van sendingaksies deur die AP kerkverband.
One thought on "Mediaverslag van die Sinode – Afrikaanse Protestantse Kerk"
Ouderling. Lukie van der Merwe. AP kERK. ERMEL September 22, 2013 at 10:24 am
Liewe broers en susters in die kerk van ons Here, ons skepper en ons trooster. Net 'n paar sake. Eerstens, groot dank aan al ons leraars en gemeentelede wat vir ons 'n mondstuk was tydens die sinode 2013. Dankie ook aan almal van u wat liefde uitstraal en julle naaste lief het. Met eerbied, al die sake wat bespreek was en dIe besluite betrekking. . Laat ons geseend wees. Liefde groete aan aan al die gemeentes van Suid-Afrika. Laat U seen ook wees met al ons AP kerk lidmate regoor die ganse aarde. Dankie.